text:
85
 107
 120
 150
 240
 333
 333
 26
 83
 104
 118
 148
 238
 331
 331
 27
 81
 102
 116
 146
 236
 329
 329
 28
 79
 100
 114
 144
 234
 327
 327
 29
 77
 98
 112
 142
 232
 325
 325
 30
 75
 97
 110
 140
 230
 323
 323
 3.28. Сингапурски долар
 Дюрация (в години)
 Степен на кредитно качество 0
 Степен на кредитно качество 1
 Степен на кредитно качество 2
 Степен на кредитно качество 3
 Степен на кредитно качество 4
 Степен на кредитно качество 5
 Степен на кредитно качество 6
 1
 0
 2
 9
 33
 156
 313
 3 152
 2
 0
 5
 11
 35
 158
 351
 2 355
 3
 1
 7
 15
 41
 154
 365
 1 781
 4
 1
 9
 20
 47
 153
 364
 1 376
 5
 2
 12
 24
 49
 153
 355
 1 091
 6
 2
 15
 27
 53
 154
 341
 884
 7
 3
 18
 29
 56
 154
 325
 730
 8
 4
 19
 31
 58
 154
 307
 613
 9
 4
 20
 32
 61
 154
 290
 522
 10
 4
 21
 34
 63
 154
 273
 449
 11
 4
 21
 34
 64
 154
 256
 390
 12
 6
 21
 35
 64
 154
 247
 341
 13
 6
 20
 38
 64
 154
 247
 300
 14
 6
 20
 39
 64
 153
 247
 266
 15
 7
 20
 42
 64
 153
 247
 247
 16
 7
 20
 45
 63
 153
 246
 246
 17
 8
 20
 48
 63
 153
 246
 246
 18
 8
 20
 51
 63
 153
 246
 246
 19
 9
 20
 53
 63
 153
 247
 247
 20
 9
 21
 55
 64
 154
 247
 247
 21
 10
 21
 58
 65
 154
 248
 248
 22
 10
 22
 61
 67
 155
 248
 248
 23
 10
 22
 63
 69
 155
 249
 249
 24
 11
 22
 66
 71
 156
 249
 249
 25
 11
 22
 68
 73
 156
 249
 249
 26
 12
 23
 71
 75
 156
 249
 249
 27
 12
 24
 73
 78
 156
 249
 249
 28
 12
 25
 77
 80
 156
 250
 250
 29
 14
 25
 79
 82
 156
 250
 250
 30
 14
 27
 82
 85
 157
 250
 250
 3.29. Южнокорейски вон
 Дюрация (в години)
 Степен на кредитно качество 0
 Степен на кредитно качество 1
 Степен на кредитно качество 2
 Степен на кредитно качество 3
 Степен на кредитно качество 4
 Степен на кредитно качество 5
 Степен на кредитно качество 6
 1
 30
 44
 51
 74
 197
 314
 3 164
 2
 30
 45
 51
 75
 198
 352
 2 359
 3
 29
 44
 53
 79
 191
 364
 1 780
 4
 28
 44
 55
 82
 188
 363
 1 374
 5
 27
 45
 57
 82
 187
 353
 1 088
 6
 30
 49
 61
 87
 188
 339
 881
 7
 28
 48
 59
 86
 184
 323
 727
 8
 33
 53
 65
 92
 188
 305
 610
 9
 32
 53
 65
 94
 188
 288
 519
 10
 26
 48
 61
 90
 181
 275
 446
 11
 21
 43
 56
 86
 176
 270
 387
 12
 18
 40
 53
 83
 173
 266
 338
 13
 15
 37
 50
 80
 170
 264
 298
 14
 13
 35
 48
 78
 168
 262
 264
 15
 12
 33
 47
 77
 167
 260
 260
 16


text:
10
 32
 45
 75
 165
 258
 258
 17
 9
 31
 47
 74
 164
 258
 258
 18
 9
 30
 50
 74
 163
 257
 257
 19
 9
 30
 52
 73
 163
 256
 256
 20
 9
 30
 55
 73
 163
 257
 257
 21
 9
 30
 58
 73
 163
 257
 257
 22
 10
 30
 60
 73
 163
 257
 257
 23
 10
 30
 63
 73
 163
 257
 257
 24
 11
 30
 66
 73
 163
 257
 257
 25
 11
 30
 68
 73
 163
 256
 256
 26
 11
 30
 71
 75
 163
 256
 256
 27
 12
 30
 73
 77
 163
 256
 256
 28
 12
 29
 76
 80
 163
 256
 256
 29
 13
 29
 78
 81
 163
 256
 256
 30
 14
 29
 81
 84
 163
 256
 256
 3.30. Турска лира
 Дюрация (в години)
 Степен на кредитно качество 0
 Степен на кредитно качество 1
 Степен на кредитно качество 2
 Степен на кредитно качество 3
 Степен на кредитно качество 4
 Степен на кредитно качество 5
 Степен на кредитно качество 6
 1
 181
 196
 202
 226
 349
 444
 3 749
 2
 179
 193
 200
 223
 346
 442
 2 792
 3
 174
 190
 198
 225
 337
 432
 2 102
 4
 170
 187
 198
 225
 331
 425
 1 619
 5
 167
 184
 197
 222
 326
 419
 1 278
 6
 164
 183
 195
 221
 322
 415
 1 031
 7
 162
 181
 193
 219
 318
 411
 849
 8
 158
 178
 190
 217
 313
 407
 710
 9
 154
 175
 187
 216
 310
 403
 602
 10
 150
 172
 185
 215
 306
 399
 516
 11
 147
 168
 182
 212
 302
 395
 446
 12
 143
 164
 178
 208
 298
 391
 391
 13
 139
 161
 174
 204
 294
 387
 387
 14
 135
 157
 170
 200
 290
 384
 384
 15
 132
 153
 167
 197
 287
 380
 380
 16
 129
 150
 163
 194
 284
 377
 377
 17
 125
 147
 160
 191
 280
 374
 374
 18
 123
 144
 157
 188
 278
 371
 371
 19
 120
 141
 155
 185
 275
 368
 368
 20
 117
 139
 152
 182
 272
 366
 366
 21
 115
 136
 150
 180
 270
 363
 363
 22
 112
 134
 147
 177
 267
 360
 360
 23
 110
 131
 145
 175
 265
 358
 358
 24
 107
 129
 142
 172
 262
 355
 355
 25
 105
 126
 140
 170
 260
 353
 353
 26
 102
 124
 137
 168
 257
 351
 351
 27
 100
 122
 135
 165
 255
 348
 348
 28
 98
 120
 133
 163
 253
 346
 346
 29
 96
 118
 131
 161
 251
 344
 344
 30
 94
 116
 129
 159
 249
 342
 342
 3.31. Щатски долар
 Дюрация (в години)
 Степен на кредитно качество 0
 Степен на кредитно качество 1
 Степен на кредитно качество 2
 Степен на кредитно качество 3
 Степен на кредитно качество 4
 Степен на кредитно качество 5
 Степен на кредитно качество 6
 1
 0
 15
 27
 54
 173
 313
 3 158
 2
 0
 15
 27
 54
 173
 352
 2 359
 3
 1
 17
 29
 58
 169
 365
 1 783
 4
 1
 20
 32
 63
 169
 364
 1 377
 5
 2
 23
 37
 69
 170
 355
 1 091
 6
 4
 26
 40
 70
 171
 341
 884

type: legislation

jurisdiction: EU


text:
7
 6
 31
 42
 72
 171
 324
 730
 8
 8
 34
 46
 74
 171
 307
 613
 9
 10
 36
 49
 76
 172
 290
 521
 10
 11
 38
 51
 76
 172
 272
 448
 11
 11
 40
 52
 78
 172
 265
 389
 12
 12
 41
 54
 79
 172
 265
 340
 13
 13
 42
 54
 79
 172
 265
 300
 14
 13
 43
 55
 79
 172
 266
 266
 15
 13
 43
 55
 79
 172
 266
 266
 16
 13
 43
 55
 79
 172
 265
 265
 17
 13
 43
 55
 79
 172
 265
 265
 18
 13
 43
 55
 79
 172
 265
 265
 19
 13
 43
 55
 79
 172
 266
 266
 20
 13
 43
 55
 79
 173
 266
 266
 21
 13
 43
 58
 79
 173
 266
 266
 22
 13
 43
 61
 79
 173
 267
 267
 23
 13
 43
 63
 79
 174
 267
 267
 24
 13
 43
 66
 79
 174
 267
 267
 25
 13
 43
 68
 79
 174
 267
 267
 26
 13
 43
 71
 79
 174
 267
 267
 27
 13
 43
 73
 79
 174
 267
 267
 28
 13
 43
 76
 80
 174
 267
 267
 29
 14
 43
 79
 82
 174
 267
 267
 30
 14
 43
 81
 84
 173
 267
 267
 3.32. Йена
 Дюрация (в години)
 Степен на кредитно качество 0
 Степен на кредитно качество 1
 Степен на кредитно качество 2
 Степен на кредитно качество 3
 Степен на кредитно качество 4
 Степен на кредитно качество 5
 Степен на кредитно качество 6
 1
 0
 0
 3
 12
 134
 307
 3 092
 2
 0
 1
 6
 15
 132
 344
 2 302
 3
 1
 1
 9
 18
 125
 356
 1 736
 4
 1
 3
 12
 21
 122
 354
 1 339
 5
 2
 4
 15
 24
 121
 345
 1 060
 6
 2
 4
 18
 27
 121
 331
 858
 7
 3
 6
 20
 30
 121
 315
 709
 8
 4
 6
 23
 32
 121
 298
 595
 9
 4
 8
 26
 35
 121
 281
 506
 10
 4
 8
 28
 37
 121
 264
 435
 11
 4
 10
 31
 40
 121
 248
 377
 12
 6
 10
 33
 42
 122
 232
 330
 13
 6
 11
 36
 44
 122
 218
 291
 14
 6
 12
 39
 47
 122
 216
 257
 15
 6
 13
 41
 49
 123
 216
 229
 16
 7
 13
 44
 51
 123
 216
 216
 17
 7
 14
 46
 54
 123
 217
 217
 18
 8
 16
 49
 57
 125
 217
 217
 19
 9
 16
 51
 58
 128
 218
 218
 20
 9
 17
 54
 61
 130
 218
 218
 21
 9
 18
 56
 63
 132
 219
 219
 22
 10
 19
 59
 65
 133
 220
 220
 23
 10
 20
 62
 67
 135
 220
 220
 24
 11
 20
 64
 69
 136
 220
 220
 25
 11
 22
 67
 71
 138
 221
 221
 26
 11
 22
 69
 73
 140
 221
 221
 27
 12
 23
 72
 76
 141
 221
 221
 28
 12
 24
 74
 78
 142
 221
 221
 29
 12
 25
 76
 80
 142
 221
 221
 30
 13
 25
 79
 81
 144
 221
 221
 ПРИЛОЖЕНИЕ III
 Корекция за променливост на съответната срочна структура на безрисковия лихвен процент
 Валута
 Национален застрахователен пазар
 Корекция за променливост
 (в базисни пунктове)


text:
Евро
 Австрия
 13
 Евро
 Белгия
 13
 Евро
 Кипър
 13
 Евро
 Естония
 13
 Евро
 Финландия
 13
 Евро
 Франция
 13
 Евро
 Германия
 13
 Евро
 Гърция
 13
 Евро
 Ирландия
 13
 Евро
 Италия
 13
 Евро
 Латвия
 13
 Евро
 Литва
 13
 Евро
 Люксембург
 13
 Евро
 Малта
 13
 Евро
 Нидерландия
 13
 Евро
 Португалия
 13
 Евро
 Словакия
 13
 Евро
 Словения
 13
 Евро
 Испания
 13
 Чешка крона
 Чешка република
 1
 Датска крона
 Дания
 45
 Форинт
 Унгария
 14
 Крона
 Швеция
 3
 Куна
 Хърватия
 9
 Лев
 България
 3
 Британска лира
 Обединено кралство
 25
 Румънска лея
 Румъния
 – 2
 Злота
 Полша
 15
 Крона
 Исландия
 14
 Норвежка крона
 Норвегия
 24
 Швейцарски франк
 Лихтенщайн
 1
 Швейцарски франк
 Швейцария
 1
 Австралийски долар
 Австралия
 9
 Канадски долар
 Канада
 6
 Щатски долар
 Съединени щати
 44
 Йена
 Япония
 2


text:
 20.3.2020
 BG
 Официален вестник на Европейския съюз
 L 84/5
 РЕГЛАМЕНТ ЗА ИЗПЪЛНЕНИЕ (ЕС) 2020/420 НА КОМИСИЯТА
 от 16 март 2020 година
 за поправка на текста на немски език на Регламент (ЕС) 2016/919 относно техническата спецификация за оперативна съвместимост на подсистемите „Контрол, управление и сигнализация“ на железопътната система в Европейския съюз
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2016/797 на Европейския парламент и на Съвета от 11 май 2016 г. относно оперативната съвместимост на железопътната система в рамките на Европейския съюз (1), и по-специално член 5, параграф 11 от нея,
 като има предвид, че:
 (1)
 Текстът на немски език на Регламент (ЕС) No 2016/919 на Комисията (2) съдържа грешка в раздел 7.4.2.3, точка 2 от приложението по отношение на условията за прилагането на преходна фаза.
 (2)
 Поради това текстът на Регламент (ЕС) 2016/919 на немски език следва да бъде съответно поправен. Поправката не се отнася за текста на останалите езици.
 (3)
 Поради грешката в раздел 7.4.2.3, точка 2 от приложението стопанските субекти подлежат на ненужни ограничителни изисквания за пускането на пазара на железопътни возила. От 16 юни 2019 г. до 31 декември 2020 г. следва да е възможно при определени условия да се издават разрешения за пускането на пазара на возила в съответствие със спецификации No 1, посочени в приложение А, таблица А 2 от приложението към Регламент (ЕС) 2016/919. Условията, които трябва да бъдат изпълнени, следва да се състоят в това возилата да получават разрешение въз основа на съответствието си с тип возило, разрешен преди 1 януари 2019 г. в съответствие с набор от спецификации No 1, посочен в приложение А, таблица А 2 от приложението към Регламент (ЕС) 2016/919. Поради това текстът на посочения регламент на немски език следва да бъде поправен с обратно действие.
 (4)
 Мерките, предвидени в настоящия регламент, са в съответствие със становището на комитета, създаден съгласно член 51, параграф 1 от Директива (ЕС) 2016/797,
 ПРИЕ НАСТОЯЩИЯ РЕГЛАМЕНТ:
 Член 1
 (не засяга българската версия)
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 16 юни 2019 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 март 2020 година.
 За Комисията
 Председател
 Ursula VON DER LEYEN
 (1) ОВ L 138, 26.5.2016 г., стр. 44.
 (2) Регламент (ЕС) 2016/919 на Комисията от 27 май 2016 г. относно техническата спецификация за оперативна съвместимост на подсистемите „Контрол, управление и сигнализация“ на железопътната система в Европейския съюз (ОВ L 158, 15.6.2016 г., стр. 1).


text:
 9.11.2013
 BG
 Официален вестник на Европейския съюз
 L 299/28
 РЕГЛАМЕНТ ЗА ИЗПЪЛНЕНИЕ (ЕС) No 1122/2013 НА КОМИСИЯТА
 от 6 ноември 2013 година
 за одобрение на несъществено изменение в спецификацията на название, вписано в регистъра на защитените наименования за произход и на защитените географски указания [Κονσερβολιά Στυλίδας (Konservolia Stylidas) (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 53, параграф 2, втора алинея от него,
 като има предвид, че:
 (1)
 В съответствие с член 53, параграф 1, първа алинея от Регламент (ЕС) No 1151/2012 Комисията разгледа заявката на Гърция за одобрение на изменение на елементите в спецификацията на защитеното наименование за произход „Κονσερβολιά Στυλίδας“ (Konservolia Stylidas), регистрирано по силата на Регламент (ЕО) No 1263/96 на Комисията (2).
 (2)
 Заявлението се отнася до изменение на спецификацията в рубриките описание и метод на производство, и по-конкретно да бъде добавена нова разновидност на продукта с цел търговия — маслината без костилка.
 (3)
 Комисията разгледа съответното изменение и стигна до заключението, че то е обосновано. Тъй като в съответствие с член 53, параграф 2 от Регламент (ЕС) No 1151/2012 става дума за несъществено изменение, Комисията може да го одобри, без да прилага процедурата, определена в членове 50—52 от посочения регламент,
 ПРИЕ НАСТОЯЩИЯ РЕГЛАМЕНТ:
 Член 1
 Спецификацията на защитеното наименование за произход „Κονσερβολιά Στυλίδας“ (Konservolia Stylidas) се изменя в съответствие с приложение I към настоящия регламент.
 Член 2
 Консолидираният единен документ, съдържащ основните елементи на спецификацията, е включен в приложение II към настоящия регламент.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 6 ноември 2013 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 343, 14.12.2012 г., стр. 1.
 (2) ОВ L 163, 2.7.1996 г., стр. 19.
 ПРИЛОЖЕНИЕ I
 В спецификацията на защитеното наименование за произход „Κονσερβολιά Στυλίδας“ (Konservolia Stylidas) се одобрява следното изменение:
 1.
 Описание на продукта:
 Описанието е изменено така, че да включва цели маслини без костилките в продуктовата гама „Konservolia stylidas“. Изискванията на пазара и променящите се потребителски навици са довели до необходимостта от разнообразяване на разновидностите на продукта, предназначени за търговия и предлагани на пазара.
 Характеристиките на маслините без костилки (вкус, цвят, миризма) не се различават по какъвто и да е начин от тези на целите маслини „Konservolia stylidas“, тъй като изваждането на костилката се извършва след като маслините са придобили окончателните си органолептични характеристики, и следователно връзката с географския район на производство не се променя. Освен това, съставът на саламурата, който може като цяло да промени вкуса на продукта, също е абсолютно еднакъв за целите маслини и за тези без костилки.
 2.
 Метод на производство:
 Този раздел е изменен така, че да включва изваждането на костилките на маслините. Целите маслини без


text:
костилки са „Konservolia stylidas“, главно зелени маслини, които са ферментирали, така че продуктът вече притежава окончателните си физични, химични и органолептични характеристики. Костилката се отстранява с помощта на специални машини, винаги по линията на голямата ос на плода (не е възможно костилката да се извади по линията на малката ос). След това маслините се слагат в саламура със 7—9 % съдържание на сол точно като целите маслини „Konservolia stylidas“. Тази процедура не променя физичните, химичните и органолептичните характеристики на „Konservolia stylidas“.
 ПРИЛОЖЕНИЕ II
 Консолидиран единен документ
 Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1)
 „ΚΟΝΣΕΡΒΟΛΙΑ ΣΤΥΛΙΔΑΣ“ (KONSERVOLIA STYLIDAS)
 ЕО No: EL-PDO-0117-0345-1.1.2012
 ЗГУ ( ) ЗНП (X)
 1. Наименование
 „Κονσερβολια Στυλιδασ“ (Konservolia Stylidas)
 2. Държава членка или трета държава
 Гърция
 3. Описание на земеделския продукт или храна
 3.1. Вид продукт
 Клас 1.6.
 Плодове, зеленчуци и зърнени култури, пресни или преработени
 3.2. Описание на продукта, за който се отнася наименованието от точка 1
 Това са трапезни маслини, получени от сорта Konservolia, цели или цели без костилка. Продуктът има плодов вкус и твърда месеста част, която лесно се отделя от костилката, а съща така има добра трайност. Черните маслини са черни до мастиленочерни на цвят, докато зелените маслини са зелени до сламеножълти. Средното тегло на плода е 7 g. Съотношението на плода към костилката е 6 към 1. Маслините не трябва да са повредени от маслиновата мушица, да изглеждат набити или да са замърсени. Размерът на маслините е определен както следва, в съответствие с международния стандарт:
 Търговско наименование
 Брой маслини за килограм
 „Супер супер Мамут“
 70—90
 „Супер Мамут“
 91—100
 „Мамут“
 101—110
 „Супер Колосал“
 111—120
 „Колосал“
 121—140
 „Гигант“
 141—160
 „Екстра Джъмбо“
 161—180
 „Джъмбо“
 181—200
 „Екстра големи“
 201—230
 „Големи“
 231—260
 „Превъзходни“
 261—290
 „Брилянт“
 291—320
 „Фини“
 321—350
 „Куршум“
 351—380
 3.3. Суровини (само за преработени продукти)
 —
 3.4. Фураж (само за продукти от животински произход)
 —
 3.5. Специфични етапи на производство, които трябва да бъдат извършени в определения географски район
 „Konservolia stylidas“ се отглежда и преработва в рамките на определения географски район.
 3.6. Специфични правила за рязане, настъргване, опаковане и др.
 —
 3.7. Специфични правила за етикетиране
 —
 4. Кратко определение на географския район
 Районът на производство е зоната в рамките на административните граници на общините на Glifa, Vathikilo, Pelasgia, Mili, Spartia, Achladi, Raches, Paleokerasia, Achinos, Karavomilos, Anidro, Neraida, Stylida, Avlaki, Agia Marina, Limogardi и Longitsi в провинция Фтиотида в префектура Фтиотида.
 5. Връзка с географския район
 5.1. Специфична характеристика на географския район
 Провинция Фтиотида се характеризира с мек средиземноморски климат. Метеорологичните данни за последните пет години са, както следва:
 Средна температура: 16,5 °C
 Относителна влажност: 65-70 %
 Валежи от дъжд: 589 милиметра/година
 Слънцегреене: 210 часа/месец
 Почвата е предимно песъчлива глина, в равнинни или хълмисти участъци.
 5.2. Специфична характеристика на продукта
 Продуктът има плодов вкус и твърда месеста част, която лесно се отделя от костилката, а съща така има добра трайност. Черните маслини са черни до мастиленочерни на цвят, докато зелените маслини са зелени до сламеножълти. Отличните им физични,


text:
химични и органолептични характеристики са направили трапезните маслини Stylida добре известни на гръцкия и международния пазар. Те са спечелили редица награди на гръцки и международни изложения.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Сортът маслини, произвеждани в този географски район, е „Konservolia“, който традиционно се отглежда в района от древни времена и притежава отличителните характеристики на трапезните маслини, известни с отличните си физически, химически и органолептични качества. Маслините „Konservolia stylidas“ се отглеждат в райони на префектура Фтиотида, които имат меки зими и прохладни лета. Този специфичен сорт маслини се е адаптирал идеално към почвите и климата, който, в съчетание с традиционното отглеждане, беритбата и методите на преработка, създава отличителните характеристики на крайния продукт.
 Препратка към публикуваната спецификация
 (член 5, параграф 7 от Регламент (ЕО) No 510/2006)
 http://www.minagric.gr/images/stories/docs/agrotis/POP-PGE/prodiagrafes_konserbopolis_stilidas200313.pdf
 (1) ОВ L 93, 31.3.2006 г., стр. 12. Заменен с Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (ОВ L 343, 14.12.2012 г., стр. 1).


text:
 21.10.2011
 BG
 Официален вестник на Европейския съюз
 L 276/37
 РЕГЛАМЕНТ ЗА ИЗПЪЛНЕНИЕ (ЕС) No 1059/2011 НА КОМИСИЯТА
 от 20 октомври 2011 година
 относно изменение на представителните цени и размера на допълнителните вносни мита за някои продукти от сектора на захарта, определени с Регламент за изменение (ЕC) No 971/2011 за 2011/12 пазарна година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент (ЕО) No 951/2006 на Комисията от 30 юни 2006 г. относно правилата за прилагане на Регламент (ЕО) No 318/2006 на Съвета по отношение на обмена с трети страни в сектора на захарта (2), и по-специално член 36, параграф 2, втора алинея, второ изречение,
 като има предвид, че:
 (1)
 Размерът на представителните цени и допълнителните вносни мита, приложими за бяла захар, сурова захар и някои сиропи, за 2011/12 пазарна година се определя от Регламент за изменение (ЕC) No 971/2011 на Комисията (3). Тези цени и мита са последно изменени с Регламент за изменение (ЕC) No 1038/2011 на Комисията (4).
 (2)
 Данните, с които Комисията разполага понастоящем, предполагат изменение на посочения размер в съответствие с правилата и процедурите, предвидени в Регламент (ЕО) No 951/2006,
 ПРИЕ НАСТОЯЩИЯ РЕГЛАМЕНТ:
 Член 1
 Представителните цени и допълнителните вносни мита, приложими за продуктите, посочени в член 36 от Регламент (ЕО) No 951/2006, определени в Регламент за изменение (ЕC) No 971/2011, за 2011/12 пазарна година, се изменят и се съдържат в приложението към настоящия регламент.
 Член 2
 Настоящият регламент влиза в сила на 21 октомври 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 20 октомври 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 178, 1.7.2006 г., стр. 24.
 (3) ОВ L 254, 30.9.2011 г., стр. 12.
 (4) ОВ L 271, 18.10.2011 г., стр. 46.
 ПРИЛОЖЕНИЕ
 Изменен размер на представителните цени и на допълнителните вносни мита за бяла захар, сурова захар и продуктите с код по КН 1702 90 95, приложим считано от 21 октомври 2011 година
 (EUR)
 Код по КН
 Размер на представителната цена за 100 kg нето от съответния продукт
 Размер на допълнителното мито за 100 kg нето от съответния продукт
 1701 11 10 (1)
 48,08
 0,00
 1701 11 90 (1)
 48,08
 0,48
 1701 12 10 (1)
 48,08
 0,00
 1701 12 90 (1)
 48,08
 0,18
 1701 91 00 (2)
 51,45
 2,03
 1701 99 10 (2)
 51,45
 0,00
 1701 99 90 (2)
 51,45
 0,00
 1702 90 95 (3)
 0,51
 0,21
 (1) Определяне за стандартното качество, както е посочено в приложение IV, точка III от Регламент (ЕО) No 1234/2007.
 (2) Определяне за стандартното качество, както е посочено в приложение IV, точка II от Регламент (ЕО) No 1234/2007.
 (3)


text:
 28.4.2016
 BG
 Официален вестник на Европейския съюз
 L 114/12
 РЕГЛАМЕНТ ЗА ИЗПЪЛНЕНИЕ (ЕС) 2016/660 НА КОМИСИЯТА
 от 27 април 2016 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 април 2016 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 IL
 268,0
 MA
 85,8
 ZZ
 176,9
 0707 00 05
 MA
 83,0
 TR
 118,9
 ZZ
 101,0
 0709 93 10
 MA
 95,4
 TR
 127,5
 ZZ
 111,5
 0805 10 20
 AR
 115,8
 EG
 47,1
 IL
 85,1
 MA
 58,1
 TR
 39,9
 ZZ
 69,2
 0808 10 80
 AR
 123,2
 BR
 100,4
 CL
 112,7
 CN
 73,3
 NZ
 147,2
 US
 199,1
 ZA
 94,3
 ZZ
 121,5
 0808 30 90
 AR
 122,3
 CL
 93,3
 CN
 62,0
 ZA
 111,8
 ZZ
 97,4
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни


text:
 1.6.2012
 BG
 Официален вестник на Европейския съюз
 L 142/32
 РЕГЛАМЕНТ ЗА ИЗПЪЛНЕНИЕ (ЕС) No 463/2012 НА КОМИСИЯТА
 от 31 май 2012 година
 за определяне на вносните мита в сектора на зърнените култури, приложими от 1 юни 2012 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент (ЕС) No 642/2010 на Комисията от 20 юли 2010 г. относно правилата за прилагане на Регламент (ЕО) No 1234/2007 на Съвета по отношение на вносните мита в сектора на зърнените култури (2), и по-специално член 2, параграф 1 от него,
 като има предвид, че:
 (1)
 В член 136, параграф 1 от Регламент (ЕО) No 1234/2007 се предвижда, че вносното мито за продукти под кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.
 (2)
 В член 136, параграф 2 от Регламент (ЕО) No 1234/2007 се предвижда, че за целите на изчисляването на вносното мито, посочено в параграф 1 от същия член, редовно се определят представителни цени CIF за внос на посочените продукти.
 (3)
 Съгласно член 2, параграф 2 от Регламент (ЕС) No 642/2010 цената, която трябва да се използва за изчисляване на вносното мито върху продукти по кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е дневната представителна вносна цена CIF, определена по метода, посочен в член 5 от същия регламент.
 (4)
 Необходимо е да се определят вносни мита за периода, започващ от 1 юни 2012 година, които да са приложими до влизането в сила на ново определяне.
 (5)
 С оглед на необходимостта да се осигури прилагането на дадената мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,
 ПРИЕ НАСТОЯЩИЯ РЕГЛАМЕНТ:
 Член 1
 От 1 юни 2012 година вносните мита в сектора на зърнените култури, посочени в член 136, параграф 1 от Регламент (ЕО) No 1234/2007, са определени в приложение I към настоящия регламент въз основа на елементите, изложени в приложение II.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено


text:
в Брюксел на 31 май 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 187, 21.7.2010 г., стр. 5.
 ПРИЛОЖЕНИЕ I
 Вносни мита за продуктите, посочени в член 136, параграф 1 от Регламент (ЕО) No 1234/2007, приложими от 1 юни 2012 година
 Код по КН
 Описание на стоките
 Вносно мито (1)
 (EUR/t)
 1001 19 00
 1001 11 00
 ПШЕНИЦА твърда висококачествена
 0,00
 със средно качество
 0,00
 с ниско качество
 0,00
 ex 1001 91 20
 ПШЕНИЦА мека, за посев
 0,00
 ex 1001 99 00
 ПШЕНИЦА мека висококачествена, различна от тази за посев
 0,00
 1002 10 00
 1002 90 00
 РЪЖ
 0,00
 1005 10 90
 ЦАРЕВИЦА за посев, различна от хибридна
 0,00
 1005 90 00
 ЦАРЕВИЦА, различна от тази за посев (2)
 0,00
 1007 10 90
 1007 90 00
 СОРГО на зърна, различно от хибрид за посев
 0,00
 (1) Вносителят може, прилагайки член 2, параграф 4 от Регламент (ЕС) No 642/2010, да се ползва от намаление на митата със:
 —
 3 EUR/t, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,
 —
 2 EUR/t, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Пиренейския полуостров и ако стоката пристига в Съюза през Атлантическия океан.
 (2) Вносителят може да ползва фиксирано намаление от 24 EUR/t, когато са изпълнени условията по член 3 от Регламент (ЕС) No 642/2010.
 ПРИЛОЖЕНИЕ II
 Елементи за изчисляване на митата, определени в приложение I
 15.5.2012-30.5.2012
 1.
 Средни стойности за референтния период, посочен в член 2, параграф 2 от Регламент (ЕС) No 642/2010:
 (EUR/t)
 Мека пшеница (1)
 Царевица
 Твърда пшеница с високо качество
 Твърда пшеница със средно качество (2)
 Твърда пшеница с ниско качество (3)
 Борса
 Minnéapolis
 Chicago
 —
 —
 —
 Котировка
 239,77
 184,86
 —
 —
 —
 Цена CAF САЩ
 —
 —
 234,22
 224,22
 204,22
 Премия за Залива
 —
 26,24
 —
 —
 —
 Премия за Големите езера
 47,85
 —
 —
 —
 —
 2.
 Средни стойности за референтния период, посочен в член 2, параграф 2 от Регламент (ЕС) No 642/2010:
 Разходи за навло: Мексикански залив — Ротердам:
 18,32 EUR/t
 Разходи за навло: Големите езера — Ротердам:
 53,36 EUR/t
 (1) Позитивна премия от 14 EUR/t инкорпорирано (член 5, параграф 3 от Регламент (ЕС) No 642/2010).
 (2) Негативна премия от 10 EUR/t (член 5, параграф 3 от Регламент (ЕС) No 642/2010).
 (3) Негативна премия от 30 EUR/t (член 5, параграф 3 от Регламент (ЕС) No 642/2010).


text:
 25.9.2015
 BG
 Официален вестник на Европейския съюз
 L 249/23
 РЕГЛАМЕНТ ЗА ИЗПЪЛНЕНИЕ (ЕС) 2015/1611 НА КОМИСИЯТА
 от 24 септември 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 септември 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 210,4
 MK
 49,4
 TR
 81,7
 XS
 41,5
 ZZ
 95,8
 0707 00 05
 MK
 46,1
 TR
 137,2
 ZZ
 91,7
 0709 93 10
 TR
 138,3
 ZZ
 138,3
 0805 50 10
 AG
 150,3
 AR
 137,5
 BO
 138,3
 CL
 147,7
 UY
 118,3
 ZA
 131,6
 ZZ
 137,3
 0806 10 10
 EG
 170,2
 MK
 32,3
 TR
 121,7
 ZZ
 108,1
 0808 10 80
 AR
 209,4
 CL
 164,9
 NZ
 132,8
 US
 142,9
 ZA
 137,8
 ZZ
 157,6
 0808 30 90
 AR
 88,2
 CL
 148,3
 NZ
 175,8
 TR
 120,2
 ZA
 172,2
 ZZ
 140,9
 0809 30 10, 0809 30 90
 MK
 84,1
 TR
 154,3
 ZZ
 119,2
 0809 40 05
 BA
 56,0
 MK
 38,7
 XS
 61,9
 ZZ
 52,2
 (1) Номенклатура на държавите,


text:
 4.9.2012
 BG
 Официален вестник на Европейския съюз
 L 238/5
 РЕГЛАМЕНТ ЗА ИЗПЪЛНЕНИЕ (ЕС) No 796/2012 НА СЪВЕТА
 от 30 август 2012 година
 за налагане на окончателно антидъмпингово мито върху вноса на механизми с дъгов лост с произход от Китайската народна република след преразглеждане с оглед изтичане на срока на действие на мерките съгласно член 11, параграф 2 от Регламент (ЕО) No 1225/2009
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕО) No 1225/2009 на Съвета от 30 ноември 2009 г. за защита срещу дъмпингов внос от страни, които не са членки на Европейската общност (1) („основният регламент“), и по-специално член 9, параграф 4 и член 11, параграфи 2, 5 и 6 от него,
 като взе предвид предложението на Европейската комисия („Комисията“) след консултации с консултативния комитет,
 като има предвид, че:
 A. ПРОЦЕДУРА
 1. Действащи мерки
 (1)
 С Регламент (ЕО) No 1136/2006 (2) („първоначалният регламент“) Съветът наложи окончателно антидъмпингово мито от 27,1 % и 47,4 % върху вноса на механизми с дъгов лост с произход от Китайската народна република (КНР).
 2. Искане за преразглеждане с оглед изтичането на срока на действие на мерките
 (2)
 След публикуване на известие за предстоящо изтичане на срока (3) на действащите окончателни антидъмпингови мерки, на 26 април 2011 г. Комисията получи искане за започване на преразглеждане с оглед изтичането на срока на посочените мерки съгласно 11, параграф 2 от основния регламент. Искането бе подадено от Сдружението на производителите на механизми с дъгов лост (LAMMA) от името на трима производители от Съюза (наричани по-долу „заявителят“), представляващи основна част, в настоящия случай повече от 50 % от производството в Съюза на механизми с дъгов лост.
 (3)
 В искането бяха представени достатъчно доказателства за това, че изтичането на срока на действие на мерките, наложени върху вноса на механизми с дъгов лост с произход от КНР, вероятно ще доведе до продължаване или повторение на дъмпинга и вредата за промишлеността на Съюза.
 3. Започване на преразглеждане с оглед изтичане на срока на действие на мерките
 (4)
 След като се консултира с консултативния комитет и установи, че са налице достатъчно доказателства за започване на преразглеждане с оглед изтичане на срока на действие, Комисията обяви на 23 юли 2011 г. с известие, публикувано в Официален вестник на Европейския съюз
 (4) („известието за започване на преразглеждане“), започването на преразглеждане с оглед изтичане на срока на действие съгласно член 11, параграф 2 от основния регламент.
 4. Разследване
 4.1. Разследван период в рамките на преразглеждането и разглеждан период
 (5)
 Разследването във връзка с вероятността от продължаване или повторение на дъмпинга обхвана периода от 1 юли 2010 г. до 30 юни 2011 г. („разследваният период в рамките на преразглеждането“ или „РПП“). Прегледът на тенденциите, които имат отношение към оценката на вероятността от продължаване или повторение на вредата, обхвана периода от 1 януари 2008 г. до края на разследвания период в рамките на преразглеждането („разглежданият период“).
 4.2. Страни, засегнати от разследването
 (6)
 Комисията официално уведоми заявителя, другите известни производители от Съюза, производителите износители от засегнатата държава, несвързаните вносители,


text:
ползвателите в Съюза, за които е известно, че са засегнати, както и представителите на засегнатата държава за започването на преразглеждането с оглед на изтичане на срока на действие.
 (7)
 На заинтересованите страни бе предоставена възможност да изложат становищата си в писмена форма и да поискат изслушване в срока, посочен в известието за започване на преразглеждане. На всички заинтересовани страни, които поискаха да бъдат изслушани и показаха, че са налице основателни причини за това, бе дадена такава възможност.
 (8)
 С оглед на видимо големия брой производители износители от КНР, несвързани вносители и производители от Съюза в известието за започване бе предвидено изготвянето на извадка в съответствие с член 17 от основния регламент.
 (9)
 Производителите износители от КНР и несвързаните вносители бяха приканени да заявят своя интерес в рамките на 15 дни от започването на преразглеждането и да предоставят на Комисията информацията, изискана в известието за започване на преразглеждане, с цел да се даде възможност на Комисията да реши дали е необходимо изготвяне на извадка и ако е така, да се подбере представителна извадка. Като се има предвид, че нито един производител износител от КНР не заяви своя интерес и не предостави на Комисията информацията, изискана в известието за започване на преразглеждане, както и че само един несвързан вносител заяви своя интерес, но не предостави на Комисията информацията, изискана в известието за започване на преразглеждане, изготвянето на извадка не бе счетено за необходимо и в двата случая.
 (10)
 Комисията обяви в известието за започване на преразглеждане, че тя временно е подбрала извадка от производители от Съюза. Тази извадка се състоеше от две дружества от общо шестимата производители от Съюза, които бяха известни преди започването на разследването, подбрани въз основа на техните продажби и производствен обем на разглеждания продукт през 2010 г., както и географското местоположение в Съюза. Извадката представляваше над 50 % от общото производство и продажби на Съюза по време на РПП по разчетни данни. Заинтересованите страни бяха поканени да се запознаят с досието и да изразят становището си относно целесъобразността на този подбор в срок от 15 дни от датата на публикуване на известието за започване на преразглеждане. Нито една от заинтересованите страни не възрази срещу предложената извадка.
 (11)
 Комисията изпрати въпросници на двамата включени в извадката производители от Съюза, на вносителя, който заяви своя интерес, и на всички ползватели, за които е известно, че са засегнати.
 (12)
 Отговори на въпросниците бяха получени от двамата включени в извадката производители от Съюза и от двама ползватели. Несвързаният вносител, посочен в съображение 9, който заяви своя интерес, нито отговори на въпросите за извадката, нито попълни въпросника.
 (13)
 Комисията издири и провери цялата информация, която сметна за необходима за определяне на вероятността от продължаване или повторение на дъмпинга и на произтичащата от него вреда, както и на интереса на Съюза. Бяха извършени проверки на място в помещенията на следните заинтересовани страни:
 а)
 производители от Съюза
 —
 Industria Meccanica Lombarda S.r.l., Offanengo, Италия
 —
 NIKO Metallurgical company, d.d. Zelezniki, Словения
 б)
 ползвател
 —
 HIT OFFICE s.r.o. Teplice, Чешка република
 Б. РАЗГЛЕЖДАН ПРОДУКТ И СХОДЕН


text:
ПРОДУКТ
 (14)
 Продуктът, предмет на настоящото преразглеждане, е същият като този от първоначалния регламент, а именно механизми с дъгов лост, общо използвани за класиране в архива на листове и други документи в класьори и папки, понастоящем класирани в код по КН ex 8305 10 00 (код по ТАРИК 8305100050) (наричани по-долу „разглежданият продукт“), с произход от Китайската народна република. Те се състоят от дъгообразни елементи от твърд метал (нормално два) върху подложна пластина и имат поне един щракащ механизъм за отваряне, позволяващ вмъкване и нареждане на листове и други документи. Механизмите за подвързване с халки, класирани в същия код по КН, не са включени в обхвата на разглеждания продукт за целите на настоящото разследване.
 (15)
 Настоящото разследване в рамките на преразглеждането потвърди, че както и в първоначалното разследване, разглежданият продукт и продуктът, произведен в Съюза от производителите от Съюза, имат еднакви основни технически и физически характеристики и една и съща употреба. Поради това те се разглеждат като сходни продукти по смисъла на член 1, параграф 4 от основния регламент.
 В. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРЕНИЕ НА ДЪМПИНГА
 (16)
 В съответствие с член 11, параграф 2 от основния регламент бе проверено дали е вероятно изтичането на срока на действие на съществуващите мерки да доведе до продължаване или повторение на дъмпинга.
 1. Предварителни бележки
 (17)
 Както бе посочено в съображение 9, нито един от известните китайски производители износители, с които бе осъществен контакт при започването на преразглеждането, не оказа съдействие на разследването. Китайските органи бяха уведомени за този факт, както и за евентуалното прилагане на член 18, параграф 1 от основния регламент и получиха възможност да представят своите коментари. По този въпрос не бяха представени никакви коментари.
 (18)
 Поради това и в съответствие с член 18, параграф 1 от основния регламент заключенията, направени във връзка с вероятността от продължаване или повторение на дъмпинга, изложени по-долу, трябваше да се основават на наличните данни и по-конкретно на публичнодостъпната информация, като например официалните уебсайтове на дружествата и уебсайтове за търсене на продукти, информацията в искането за преразглеждане и информацията, получена от страните, оказали съдействие в хода на разследването в рамките на преразглеждането (а именно заявителите и производителите от Съюза, включени в извадката).
 2. Дъмпинг на вноса през РПП
 (19)
 За целите на установяване на нормална стойност в известието за започване се посочва използването на държава аналог.
 (20)
 Що се отнася до експортната цена, поради липсата на съдействие от страна на производителите износители от КНР и на несвързаните вносители на пазара на Съюза Комисията не бе в състояние да установи количествата или цените на експортните продажби за всяка отделна транзакция. В тази връзка Комисията разгледа алтернативни начини за определяне на експортната цена.
 (21)
 На първо място бе разгледан въпросът дали данните на Евростат, при извършване на кръстосана проверка с другите налични данни, могат да се използват като алтернативен начин за установяване на експортните цени. Тези данни бяха сметнати за неподходящи, тъй като един от източниците обхващаше и друг внос освен вноса на разглеждания продукт, а другите източници не даваха възможност за сравнение на експортните цени с


text:
тези на промишлеността на Съюза за всеки отделен вид на продукта.
 (22)
 На второ място Комисията също така разгледа възможността да използва експортните цени, съдържащи се в искането за преразглеждане. Припомня се, че тази методология бе използвана при първоначалното разследване и че тя позволява извършването на сравнение за всеки отделен вид на продукта. Фактурите, съдържащи се в искането за преразглеждане, обаче се отнасяха за експортни цени за други трети държави.
 (23)
 Съответно не бе възможно да бъде изчислен дъмпингът въз основа на експортните цени за Съюза и не бе възможно да се достигне до заключение относно наличието на дъмпинг. Поради това разследването бе съсредоточено върху вероятността от повторение на дъмпинга.
 3. Вероятност от повторение на дъмпинга
 (24)
 По отношение на разследването на вероятността от повторение на дъмпинга бяха анализирани следните елементи: връзката между нормалната стойност и експортните цени за трети държави; производственият капацитет, производството и свободният капацитет в КНР; както и привлекателността на пазара на Съюза по отношение на вноса от КНР.
 3.1. Връзка между нормалната стойност и експортните цени за трети държави
 (25)
 Предвид липсата на съдействие от производителите износители от КНР нормалната стойност бе сравнена с експортните цени от КНР в съответствие с член 2, параграф 7 от основния регламент.
 3.1.1. Основа за определяне на нормална стойност
 (26)
 Тъй като КНР е държава с икономика в преход, в съответствие с разпоредбите в член 2, параграф 7, буква а) от основния регламент нормалната стойност трябваше да бъде определена въз основа на цената или на конструираната стойност в подходяща трета държава с пазарна икономика („държавата аналог“), или на цената, прилагана от държавата аналог при износ за други държави, включително за Съюза, или при невъзможност тези методи да бъдат приложени, въз основа на всеки друг разумен метод, включително въз основа на действително платената или подлежаща на плащане цена в Съюза за сходния продукт, съответно коригирана при необходимост, за да се включи разумен марж на печалба.
 (27)
 В искането за преразглеждане, внесено от промишлеността на Съюза, бяха посочени редица производители в страни с пазарна икономика, различни от Съюза (а именно Индия, Иран и Тайланд). При започване на преразглеждането Комисията надлежно се свърза с тези производители, както и с други потенциални производители в тези държави, които можаха да бъдат установени въз основа на публичнодостъпните източници.
 (28)
 В известието за започване на преразглеждане бе посочено, че ако не бъде оказано съдействие от страна на производители от държави с пазарна икономика, различни от Съюза, Комисията възнамерява да използва действително платените или подлежащи на плащане цени в Съюза като основа за определяне на нормалната стойност. На практика действително платените или подлежащи на плащане цени в Съюза бяха основата, използвана за определяне на нормалната стойност при първоначалното разследване.
 (29)
 Нито една заинтересована страна не представи коментари относно целесъобразността на горепосочената основа за определяне на нормалната стойност.
 (30)
 Нито един от производителите от държави с пазарна икономика, освен в Съюза, с които се свърза Комисията, не реши да окаже съдействие при настоящото преразглеждане.
 (31)
 В контекста на казаното по-горе, Комисията нямаше друга възможност освен да използва действително платените


text:
или подлежащи на плащане цени в Съюза като основа за определяне на нормалната стойност.
 3.1.2. Нормална стойност
 (32)
 Съгласно член 2, параграф 7, буква а) от основния регламент и както е обяснено в съображения 26—31 по-горе, нормалната стойност бе определена, като се използва действително платената или подлежаща на плащане в Съюза цена за сходния продукт, за който е установено, че е продаван при обичайните търговски условия.
 (33)
 В резултат на това нормалната стойност бе установена като среднопретеглена цена за продажби на вътрешния пазар на несвързани клиенти от включените в извадката производители от Съюза.
 (34)
 На първо място бе установено дали продажбите на вътрешния пазар на сходния продукт на независими клиенти от производителите от Съюза, включени в извадката, са представителни в съответствие с член 2, параграф 2 от основния регламент, т.е. дали общият обем на тези продажби представлява поне 5 % от общия обем на продажбите на разглеждания продукт, изнасян за Съюза. Като се има предвид липсата на съдействие от страна на производителите износители от КНР, информацията по отношение на общия обем на продажбите в рамките на износа за Съюза трябваше да се установи съгласно наличните факти. Както бе посочено в съображение 21, данните на Евростат и други статистически данни бяха счетени за неподходящи за целите на установяването на продължаване на дъмпинга; те обаче могат да бъдат използвани за обозначаване на равнището на вноса (необходимо за определяне на цялостния обем на износа от КНР) за Съюза. Въз основа на това продажбите на вътрешния пазар на производителите от Съюза, включени в извадката, бяха счетени като цяло за представителни в достатъчна степен през РПП. С оглед на липсата на съдействие от износителите от КНР не бе възможно да бъде анализирана представителността за всеки отделен вид на продукта.
 (35)
 След това Комисията провери дали продажбите, извършени на вътрешния пазар продажби от всеки включен в извадката производител от Съюза, биха могли да се считат за извършени при обичайните търговски условия, т.е. дали за всеки включен в извадката производител от Съюза средните продажни цени са равни на средните производствени разходи или ги надвишават и следователно са рентабилни.
 (36)
 На тази основа бе установено, че продажбите на производителите от Съюза като усреднена стойност са били рентабилни и следователно нормалната стойност бе определена въз основа на среднопретеглените продажни цени на включените в извадката производители от Съюза.
 3.1.3. Експортна цена
 (37)
 При липсата на съдействие от страна на производителите износители беше решено, че най-подходящата основа е информацията за експортните цени от КНР за трети държави, съдържаща се в искането за преразглеждане.
 3.1.4. Сравнение
 (38)
 Сравнението между среднопретеглената нормална стойност и среднопретеглената експортна цена бе направено въз основа на цената франко завод. Това сравнение показа, че експортната цена за трети държави, посочена в искането за преразглеждане, е значително по-ниска от нормалната стойност (с над 30 %). Това показва, че цените за Съюза по всяка вероятност ще бъдат дъмпингови, ако мерките бъдат отменени.
 3.2. Производствен капацитет на производителите износители
 (39)
 Тъй като не бе налице съдействие от страна на производителите износители, заключенията по-долу се основават главно на информацията, съдържаща се в


text:
искането за преразглеждане, подложена на кръстосана проверка, където това е възможно, на основата на публично достъпната информация.
 (40)
 На тази основа бе установено, че производственият капацитет на КНР за механизми с дъгов лост според приблизителни оценки е в диапазона 600 милиона и 700 милиона бройки, което се основава на информацията, предоставена от промишлеността на Съюза.
 (41)
 Освен това информацията, получена по време на разследването показва, че производственият капацитет в КНР за механизми с дъгов лост може лесно да се увеличи, inter alia, чрез наемане на допълнителни работници и ограничени инвестиции в оборудване в случай на повишено търсене.
 (42)
 Нито една заинтересована страна не представи други коментари и/или информация във връзка с производствения капацитет в КНР.
 (43)
 На тази основа производственият капацитет в КНР е с около 170—350 % по-висок от потреблението в Съюза и значително по-голям от производството в Съюза.
 3.3. Производство и свободен капацитет на производителите износители от КНР
 (44)
 Тъй като не бе налице съдействие от страна на производителите износители, информацията относно действителното производство и свободния капацитет се основава преди всичко на информацията, съдържаща се в искането за преразглеждане, подложена на кръстосана проверка, където това бе възможно, с публично достъпната информация.
 (45)
 В искането за преразглеждане производството на механизми с дъгов лост се оценява на приблизително 200–400 милиона бройки, а свободният капацитет на около 200—500 милиона бройки. Този свободен капацитет съответства приблизително на еквивалента на потреблението в Съюза.
 (46)
 Представените приблизителни оценки бяха счетени за уместни, след като бяха подложени на кръстосана проверка с оглед на публично достъпните източници, където това бе възможно.
 (47)
 Във връзка със свободния капацитет, както бе посочено в съображение 41, информацията, получена по време на разследването, показва, че производственият капацитет в КНР за механизми с дъгов лост може лесно да се увеличи, inter alia, чрез наемане на допълнителни работници и ограничени инвестиции в оборудване в случай на повишено търсене.
 (48)
 Въз основа на горното може основателно да се заключи, че е налице значителен свободен капацитет в КНР. Както е пояснено в съображения 49—55, съществува голяма вероятност този свободен капацитет да бъде насочен към пазара на Съюза, в случай че мерките бъдат отменени.
 3.4. Привлекателност на пазара на Съюза
 (49)
 Събраната информация по време на настоящото преразглеждане показва, че пазарът на Съюза ще бъде привлекателен пазар за вноса на механизми с дъгов лост с произход от КНР, ако мерките бъдат отменени. Припомня се, че преди налагането на действащите мерки потреблението в Съюза бе значително и като обем близо до 400 милиона бройки. В същото време вносът от КНР бе над 200 милиона бройки, което възлиза на над 50 % от цялото потребление в Съюза.
 (50)
 Разследването показа, че търсенето на механизми с дъгов лост в Съюза е останало значително. Потреблението на Съюза е намаляло незначително през разглеждания период, както е посочено в съображения 63—64 и съображение 98, и пазарът на Съюза продължава да е най-големият в света за механизми с дъгов лост, като представлява над 50 % от световния пазар.
 (51)
 Освен това има малко на брой други пазари за механизми с дъгов лост,


text:
които вероятно няма да поемат излишъка от капацитет в КНР.
 (52)
 Освен това, както е посочено в съображение 38, сравнението между експортните цени на вноса от КНР за трети държави с цените на пазара на Съюза показва, че пазарът на Съюза би бил привлекателен за този внос на ниски цени, ако мерките бъдат отменени. Това се дължи също така на факта, че цените като цяло са по-високи на пазара на Съюза в сравнение с другите експортни пазари.
 (53)
 Като се вземат предвид съображенията по-горе, ако мерките бъдат отменени, износът от КНР вероятно ще бъде насочен към пазара на Съюза.
 (54)
 Публично достъпната информация по отношение на производителите от КНР показва, че тези дружества често насочват продажбите си основно или изключително към експортния пазар.
 (55)
 Накрая следва да се отбележи, че след налагането на окончателните мерки се наблюдават редица случаи на неправилно класиране на внесени механизми с дъгов лост, при което големи обеми от самостоятелни механизми с дъгов лост и корици са били декларирани като цели класьори с механизъм с дъгов лост. Това е довело до неплащането на мита за този внос. Това неправилно класиране подтикна Комитета по Митническия кодекс (през ноември 2010 г.) да поясни в изявление, че механизмите с дъгов лост, внесени при такива обстоятелства, трябва да бъдат декларирани отделно. Твърде рано е да се каже дали това изявление е оказало необходимия ефект и Комисията възнамерява да наблюдава ситуацията отблизо. Тази практика обаче представлява още едно доказателство, че въпреки наличието на мерките пазарът на Съюза продължава да бъде привлекателен за производителите износители от КНР.
 3.5. Заключение относно вероятността за повторение на дъмпинга
 (56)
 Както бе посочено в съображение 38, сравнението между експортните цени за други трети държави, съдържащи се в искането за преразглеждане, и цената на пазара на Съюза показва голяма вероятност дъмпингът да се повтори.
 (57)
 Освен това, като се има предвид значителният производствен капацитет, с който разполага КНР, способността на китайските производители да увеличават бързо своите производствени обеми и да ги насочват за износ, вероятно ниските цени на този износ и привлекателността на пазара на Съюза за такъв износ е обосновано да се предположи, че отмяната на мерките би довела до увеличен износ на дъмпингови нива на механизми с дъгов лост от КНР за Съюза.
 Г. ОПРЕДЕЛЯНЕ НА ПРОМИШЛЕНОСТТА НА СЪЮЗА
 (58)
 През РПП механизми с дъгов лост се произвеждаха в Съюза от шестима известни производители, от които трима са заявителите в настоящия случай. В хода на настоящото разследване други дружества не заявиха своя интерес в качеството си на производители от Съюза. Поради това се счита, че тези шестима производители представляват промишлеността на Съюза по смисъла на член 4, параграф 1 и член 5, параграф 4 от основния регламент (наричани по-нататък „промишлеността на Съюза“).
 Д. СЪСТОЯНИЕ НА ПАЗАРА НА СЪЮЗА
 1. Предварителна бележка
 (59)
 За целите на анализа на вредата бяха получени данни от статистическата информация на Евростат и други статистически източници на разположение на Комисията, от искането за преразглеждане, отговорите на въпросника и информацията, събрана по време на проверките на място.
 (60)
 Макроикономическите показатели, а именно


text:
производство, производствен капацитет, използване на капацитета, продажби в Съюза и на трети пазари, пазарен дял, растеж, заетост и производителност, размер на действителния дъмпингов марж и възстановяване от предишен дъмпинг, се базират на данните, подадени от промишлеността на Съюза. В този контекст отговорите на въпросника, получени от двамата включени в извадката производители от Съюза, бяха допълнени с информацията, представена от всички други производители от Съюза.
 (61)
 Микроикономическите показатели, а именно складови наличности, възнаграждения, продажни цени, рентабилност, инвестиции, възвръщаемост на инвестициите, паричен поток и способност за привличане на капитал, се основават на данните, предоставени от двамата включени в извадката производители от Съюза. Поради факта, че дружествата, включени в извадката, представляват над 50 % от общото производство и продажби в Съюза по разчетните данни, за производителите от Съюза, включени в извадката, бе счетено, че са представителни за промишлеността на Съюза за целите на настоящото преразглеждане. Данните, отнасящи се до двете дружества, включени в извадката, могат да бъдат предоставени единствено в индексирана форма, така че да се запази поверителността на чувствителната в търговско отношение информация съгласно член 19 от основния регламент.
 (62)
 Поради липсата на съдействие от страна на китайските производители износители и несвързаните вносители, развитието на цената на вноса и подбиването на цените се основават на алтернативни източници, като например искането за преразглеждане, данни на Евростат и други поверителни статистически данни, с които разполага Комисията, както и информацията, събрана по време на проверките на място. Данните за вноса се основават на данните в искането за преразглеждане, което се основава на данни на Евростат. Като се има предвид, че тези данни обхващат и вноса на други продукти освен разглеждания продукт, те бяха подложени на кръстосана проверка и надлежно коригирани спрямо данните от други поверителни статистически източници на разположение на Комисията. Поради това някои от данните по-долу са индексирани или представени в определен диапазон с цел да бъдат защитени поверителните статистически данни.
 2. Потребление на пазара на Съюза
 (63)
 Потреблението на Съюза бе установено въз основа на обема на продажбите на промишлеността на Съюза на пазара на Съюза и вноса. Установено бе, че потреблението през РПП е било в диапазона 200 милиона и 350 милиона бройки.
 (64)
 Потреблението на механизми с дъгов лост в Съюза е намаляло с 12 % през разглеждания период. Това може отчасти да се дължи на икономическата криза, както и на променящите се модели на потребление (например насърчаване на екологичната работна среда и електронното архивиране, общо намаляване на броя на работните места в администрацията).
 Таблица 1
 Потребление
 2008 г.
 2009 г.
 2010 г.
 РПП
 Обем
 Индекс (2008 г. = 100)
 100
 84
 90
 88
 Източник:
 Отговори на въпросника, данни от искането за преразглеждане, Евростат и други статистически източници на разположение на Комисията
 3. Обем и пазарен дял на вноса от КНР
 (65)
 Както е описано в таблица 2 по-долу, пазарният дял е намалял с 54 % през разглеждания период.
 (66)
 Освен това след налагането на антидъмпингови мита през 2006 г. вносът от КНР значително е намалял (от 51 % пазарен дял през РП на първоначалното разследване до 7—15 % през РПП).


text:
Що се отнася до обема на вноса от КНР, той е останал малък през разглеждания период вследствие на действащите антидъмпингови мерки. Китайският внос обаче е продължил да бъде основен източник (85—95 % през РПП) на общия внос в Съюза поради ограничения износ на механизми с дъгов лост от други трети държави. През разглеждания период вносът е намалял с 59 %.
 Таблица 2
 Внос от КНР
 2008 г.
 2009 г.
 2010 г.
 РПП
 Обем на вноса, индекс (2008 г. = 100)
 100
 56
 44
 41
 Пазарен дял на вноса, индекс (2008 г. = 100)
 100
 66
 48
 46
 Източник:
 Отговори на въпросника, данни от искането за преразглеждане, Евростат и други статистически източници на разположение на Комисията
 4. Ценова тенденция при вноса от КНР и подбиване на цените
 4.1. Ценови тенденции
 (67)
 Поради липсата на съдействие от страна на китайските производители износители, както и липсата на алтернативни източници не бе възможно да се установи точна вносна цена. Това се дължи на факта, че, както бе обяснено в съображение 21, статистическите данни бяха сметнати за неподходящи, тъй като един от източниците обхващаше и друг внос освен вноса на разглеждания продукт, а другите източници не даваха възможност за сравнение на експортните цени с тези на промишлеността на Съюза за всеки отделен вид на продукта.
 (68)
 Въпреки това се смята, че другите поверителни статистически източници на разположение на Комисията са подходящи, за да се посочи общата ценова тенденция при вноса от КНР. Ценовата тенденция при вноса показва нарастване на цените през разглеждания период.
 Таблица 3
 Цени на вноса на разглеждания продукт
 2008 г.
 2009 г.
 2010 г.
 РПП
 КНР
 Индекс
 100
 102
 118
 118
 Източник:
 Отговори на въпросника, данни от искането за преразглеждане, Евростат и други статистически източници на разположение на Комисията
 4.2. Подбиване на цените
 (69)
 Поради липсата на съдействие от страна на китайските производители износители, както и липсата на алтернативни източници, изчисляването на подбиването, поради причините, изложени в съображение 37, се базираше на експортните цени за трети държави, съдържащи се в искането за преразглеждане. Нивото на подбиване на цените, определено индикативно, възлиза на около 20 %.
 5. Обем на вноса и пазарни дялове на вноса с произход от други трети държави
 (70)
 Основните производители на механизми с дъгов лост в света се намират в Съюза и КНР. За вноса от други трети държави, като например Индия, бе счетено, че е незначителен (под 1 %).
 6. Икономическо състояние на промишлеността на Съюза
 (71)
 Съгласно член 3, параграф 5 от основния регламент Комисията разгледа всички съответни икономически фактори и показатели, имащи отражение върху състоянието на промишлеността на Съюза.
 6.1. Макроикономически елементи
 а) Производство
 (72)
 Производственият обем в Съюза е останал в един и същи диапазон през разглеждания период, с изключение на 2009 г. Спадът през 2009 г., който до известна степен се дължи на световната икономическа криза, е компенсиран от нарастване през 2010 г.
 (73)
 Въпреки тенденцията към спад в продажбите в Съюза, както е пояснено в съображения 75—77, производителите от Съюза са успели да запазят равнищата на производство през разглеждания период, тъй като са


text:
успели да увеличат своя износ за трети пазари, както е пояснено в съображение 78.
 Таблица 4
 Общо производство в Съюза
 2008 г.
 2009 г.
 2010 г.
 РПП
 Обем (в хиляди бройки)
 Производство
 351 480
 301 661
 360 007
 354 646
 Индекс (2008 г. = 100)
 100
 86
 102
 101
 Източник:
 Отговори на въпросника.
 б) Производствен капацитет и използване на капацитета
 (74)
 Производственият капацитет леко е нараснал поради инвестициите в допълнителен капацитет и модернизацията, предприета от производителите от Съюза през разглеждания период. Използването на капацитета е останало като цяло стабилно, отбелязвайки лек спад през 2009 г. Този лек спад се дължи най-вече на последиците от световната икономическа криза през тази година.
 Таблица 5
 Производствен капацитет и използване на капацитета
 2008 г.
 2009 г.
 2010 г.
 РПП
 Обем (в хиляди бройки)
 Производствен капацитет
 452 407
 453 323
 465 984
 465 401
 Индекс (2008 г. = 100)
 100
 100
 103
 103
 Използване на капацитета
 77,7 %
 66,5 %
 77,3 %
 76,2 %
 Индекс (2008 г. = 100)
 100
 86
 99
 98
 Източник:
 Отговори на въпросника.
 в) Обем на продажбите в Съюза
 (75)
 Данните по-долу отразяват обема на продажби на промишлеността на Съюза за независими клиенти на пазара на Съюза.
 Таблица 6
 Продажби за несвързани клиенти
 2008 г.
 2009 г.
 2010 г.
 РПП
 Обем (в хиляди бройки)
 315 715
 281 281
 309 941
 304 444
 Индекс (2008 г. = 100)
 100
 89
 98
 96
 Източник:
 Отговори на въпросника.
 (76)
 Продажбите в Съюза са намалели с 4 % през разглеждания период.
 (77)
 През 2009 г. продажбите са отчели спад с 11 %. Този спад следва да бъде обяснен с въздействието на световната икономическа криза. През следващите години продажбите са възстановили предишния си обем и през РПП са били на нива, близки до данните за 2008 г.
 г) Продажби на трети пазари
 (78)
 Данните по-долу отразяват обема на продажбите на промишлеността на Съюза за трети пазари и показват рязко нарастване на тези продажби през разглеждания период.
 Таблица 7
 Продажби за трети държави
 2008 г.
 2009 г.
 2010 г.
 РПП
 Обем (в хиляди бройки)
 26 750
 42 105
 59 221
 57 148
 Индекс (2008 г. = 100)
 100
 157
 221
 214
 Източник:
 Отговори на въпросника.
 д) Пазарен дял
 (79)
 Въпреки спада в продажбите в Съюза пазарният дял на промишлеността на Съюза се е увеличил с 9 % през разглеждания период, за да достигне диапазона 80 %—93 % през РПП. Нарастването на пазарния дял на Съюза е в резултат от намаляването на потреблението в Съюза, както и намаляването на пазарния дял на вноса от КНР.
 Таблица 8
 Пазарен дял на Съюза
 2008 г.
 2009 г.
 2010 г.
 РПП
 Индекс (2008 г. = 100)
 100
 106
 109
 109
 Източник:
 Отговори на въпросника, данни от искането за преразглеждане, Евростат и други статистически източници на разположение на Комисията
 е) Растеж
 (80)
 Между 2008 г. и РПП потреблението на Съюза е намаляло с 12 %. Обемът на продажбите на производителите от Съюза на пазара на Съюза е намалял с 4 %. Пазарният дял на производителите от Съюза е нараснал с 9 %.


text:
ж) Заетост
 (81)
 През разглеждания период заетостта в сектора в Съюза е намаляла. Този спад е свързан с модернизацията и механизацията на производствения процес, предприети от промишлеността на Съюза.
 Таблица 9
 Заетост в Съюза
 2008 г.
 2009 г.
 2010 г.
 РПП
 Брой на заетите лица
 710
 588
 561
 552
 Индекс (2008 г. = 100)
 100
 83
 79
 78
 Източник:
 Отговори на въпросника.
 з) Производителност
 (82)
 Производителността на работната сила на промишлеността на Съюза, измерена като продукция на едно заето лице годишно, се е повишила през разглеждания период и е останала стабилна през 2010 г. и РПП.
 (83)
 Това нарастване на производителността е свързано с предприетия процес на модернизация, описан в съображение 93.
 Таблица 10
 Производителност
 2008 г.
 2009 г.
 2010 г.
 РПП
 Производителност (в хиляди бройки за година)
 495
 513
 642
 642
 Индекс (2008 г. = 100)
 100
 104
 130
 130
 Източник:
 Отговори на въпросника.
 и) Размер на действителния дъмпингов марж и възстановяване от предишен дъмпинг
 (84)
 Припомня се, че поради обстоятелствата, описани в съображения 19—23, не бе възможно да се изчисли дъмпингът. Въпреки това вероятността от повторение на дъмпинга бе определена на основата на сравнение между нормалната стойност, установена въз основа на средните продажни цени на промишлеността на Съюза, и експортната цена, установена на основата на цените за трети държави.
 (85)
 Анализът показва, че промишлеността на Съюза се е възстановила до голяма степен вследствие на налагането на мерките върху дъмпинговия внос и че действащите мерки се оказват ефективни.
 6.2. Микроикономически елементи
 а) Складови наличности
 (86)
 Данните по-долу отразяват обема на складовите наличности в края на всеки период.
 Таблица 11
 Складови наличности в края на периода
 2008 г.
 2009 г.
 2010 г.
 РПП
 Индекс (2008 г. = 100)
 100
 43
 61
 83
 Източник:
 Отговори на въпросника.
 (87)
 Разследването показа, че складовите наличности на промишлеността на Съюза не са релевантен показател за оценка на нейното икономическо състояние, тъй като равнището на складови наличности варира на сезонен принцип.
 б) Възнаграждения
 (88)
 През разглеждания период средната заплата на заето лице е нараснала с 33 %.
 Таблица 12
 Възнаграждения (разход за заето лице)
 2008 г.
 2009 г.
 2010 г.
 РПП
 Индекс (2008 г. = 100)
 100
 116
 133
 133
 Източник:
 Отговори на въпросника.
 в) Продажни цени
 (89)
 Средните единични цени на механизмите с дъгов лост в Съюза леко са нараснали между 2008 г. и РПП. Относителното намаляване през 2010 г. в сравнение с 2009 г. е свързано с колебанията на цените на суровините.
 Таблица 13
 Единична цена на пазара на Съюза
 2008 г.
 2009 г.
 2010 г.
 РПП
 Индекс (2008 г. = 100)
 100
 103
 101
 104
 Източник:
 Отговори на въпросника.
 г) Рентабилност
 (90)
 Маржовете на рентабилност, показани по-долу, са установени чрез изразяването на финансовия резултат, постигнат от промишлеността на Съюза, като процент от оборота, осъществен на пазара на Съюза.
 Таблица 14
 Рентабилност
 2008 г.
 2009 г.
 2010 г.
 РПП
 Индекс (2008 г. = 100)
 100
 107
 105
 104
 Източник:
 Отговори на въпросника.
 (91)
 Преди налагането на окончателни мерки през 2006 г. промишлеността на Съюза отчиташе големи загуби. Оттогава насам икономическото състояние на производителите


text:
на механизми с дъгов лост се подобрило през разглеждания период, въпреки че остава под целевия марж на печалба от 5 %, установен при първоначалното разследване през РПП.
 д) Инвестиции, възвръщаемост на инвестициите и паричен поток
 (92)
 Тенденциите при инвестициите, възвръщаемостта на инвестициите и паричния поток са показани в следващата таблица.
 Таблица 15
 Инвестиции, възвръщаемост на инвестициите и паричен поток
 2008 г.
 2009 г.
 2010 г.
 РПП
 Инвестиции
 Индекс (2008 г. = 100)
 100
 152
 41
 51
 Възвръщаемост на инвестициите
 Индекс (2008 г. = 100)
 100
 111
 109
 108
 Паричен поток
 Индекс (2008 г. = 100)
 100
 291
 247
 236
 Източник:
 Отговори на въпросника.
 (93)
 Поради възстановяването след налагането на мерките през 2006 г. промишлеността е направила значителни инвестиции в модернизацията и разширяването на производствените съоръжения, особено през 2008 г. и 2009 г. Подобрената рентабилност е отразена също така и в подобрения паричен поток.
 е) Способност за привличане на капитал
 (94)
 Разследването не разкри никакви конкретни проблеми в способността на промишлеността на Съюза да привлича капитал.
 6.3. Заключение относно икономическото състояние на промишлеността на Съюза
 (95)
 С оглед на посочения по-горе анализ, икономическото състояние на промишлеността на Съюза се е подобрило и промишлеността се доказва като жизнеспособна след налагането на мерките през 2006 г. Въпреки това, като се има предвид, че горепосочените положителни тенденции са се проявили само след налагането на мерките, че заетостта намалява, а рентабилността е все още под своето целево равнище, се счита, че икономическото състояние на промишлеността продължава да е нестабилно и уязвимо. Затова може да се заключи, че според данните отстраняването на вредата се дължи отчасти или изцяло на съществуването на мерките.
 Е. ВЕРОЯТНОСТ ОТ ПОВТОРЕНИЕ НА ВРЕДАТА
 (96)
 След налагането на съществуващите мерки състоянието на промишлеността на Съюза се е подобрило значително. Резултатите от този анализ обаче показват, че промишлеността на Съюза е все още нестабилна и уязвима.
 (97)
 При тези обстоятелства е целесъобразно да се направи анализ на вероятността от повторно причиняване на съществена вреда, за да се проучи дали при отмяна на мерките предполагаемото развитие от гледна точка на обема и цените на вноса с произход от КНР би влошило сегашното състояние на промишлеността, както е разяснено подробно по-долу в съображения 98—106.
 (98)
 Основните производители на механизми с дъгов лост в света са двама – КНР и Съюзът. Съюзът е най-големият пазар за механизми с дъгов лост в световен мащаб, следван от Южна Америка и Русия. Има и малки производители в други държави, като например Индия, но те са съсредоточени върху съответния вътрешен пазар. САЩ и Канада използват различни системи за архивиране.
 (99)
 Припомня се, че е налице значителен свободен капацитет в КНР и че производството на механизми с дъгов лост в КНР може лесно да бъде увеличено, както е обяснено в съображения 45—48.
 (100)
 Припомня се също така, че наличният свободен капацитет в КНР се равнява приблизително на потреблението в Съюза (вж. съображение 45).
 (101)
 Също така бе установено, че при евентуално увеличаване на производството на механизми с дъгов лост в КНР допълнителните количества вероятно ще бъдат изнасяни за Съюза, ако мерките


text:
бъдат отменени (вж. съображение 53). Това се дължи на факта, че пазарът на Съюза остава най-големият пазар в света за механизми с дъгов лост с относително стабилно потребление, както и на факта, че като цяло цените са по принцип по-високи на пазара на Съюза в сравнение с другите експортни пазари (вж. съображение 52). Също така следва да се има предвид, че с изключение на Съюза и КНР няма други значителни държави износители, произвеждащи механизми с дъгов лост.
 (102)
 В допълнение, както е посочено в съображение 41, производственият капацитет в Китай лесно може да бъде увеличен, като просто се осигури допълнителна работна ръка. Поради това износът от КНР ще може да отговори на всяко увеличение на потреблението на Съюза. Предвид потенциално ниските цени на вноса от КНР, както показва сравнението с цените на вноса от КНР на пазарите на трети държави, и очевидно неограничената способност за предлагане на ниски цени промишлеността на Съюза по всяка вероятност няма да бъде в състояние да се възползва от евентуално нарастване на търсенето, което би довело до значителни загуби на пазарен дял, ако мерките бъдат отменени.
 (103)
 Въз основа на това може да се очаква, че едно бъдещо значително увеличение на вноса на механизми с дъгов лост от КНР за Съюза би имало сериозни отрицателни последици за състоянието на промишлеността на Съюза. Както е посочено по-горе, ако мерките бъдат отменени, се очаква обемът на вноса на механизми с дъгов лост от КНР да бъде значителен. Освен това вносът най-вероятно би упражнил значителен натиск върху цените на пазара на Съюза, а по този начин и върху промишлеността на Съюза, както показват данните за равнището на цените на пазарите на трети държави. Действително, според наличните данни е изчислено, че настоящите цени на китайските производители подбиват тези на Съюза с около 20 %, както е описано в съображение 69, което показва, че има голяма вероятност вносът от КНР да се осъществи на цени, значително по-ниски от цените на Съюза, ако мерките бъдат отменени.
 (104)
 Привлекателността на пазара на Съюза за китайските износители се подчертава и от опитите за неправилно класиране с цел избягване на действащите антидъмпингови мерки (вж. съображение 55).
 (105)
 Въз основа на горепосоченото е вероятно изтичането на срока на действие на антидъмпинговите мерки върху вноса на механизми с дъгов лост с произход от КНР да доведе до рязко увеличение на обема на този внос в ЕС на много ниски цени, които по всяка вероятност значително ще подбиват продажните цени на Съюза. Това би причинило съществена вреда и би заличило инвестициите и усилията за възстановяване, направени от промишлеността през предходните години.
 (106)
 Въз основа на това се прави заключението, че отмяната на мерките, които са в сила върху вноса на механизми с дъгов лост с произход от КНР, по всяка вероятност ще доведе до повторение на вредата за промишлеността на Съюза.
 Ж. ИНТЕРЕС НА СЪЮЗА
 1. Предварителна бележка
 (107)
 В съответствие с член 21 от основния регламент бе проучен въпросът дали запазването на съществуващите антидъмпингови мерки не би било в противоречие с интереса на Съюза като цяло.


text:
(108)
 Интересът на Съюза бе определен на основата на оценка на различните намесени интереси, т.е. тези на промишлеността на Съюза, на вносителите и на ползвателите.
 (109)
 При първоначалното разследване бе счетено, че приемането на мерки не е в противоречие с интереса на Съюза. Освен това настоящото разследване представлява преразглеждане с оглед изтичане на срока на действие на мерките, което означава, че се анализира ситуация, в която са налице действащи антидъмпингови мерки.
 (110)
 Въз основа на това бе проучено дали въпреки заключението, според което съществува вероятност от повторение на дъмпинга и вредата, съществуват убедителни доводи, които биха довели до заключението, че в този конкретен случай не е в интерес на Съюза мерките да се запазят.
 2. Интерес на промишлеността на Съюза
 (111)
 Продължаването на срока на действие на антидъмпинговите мерки върху вноса от засегнатата държава би увеличило възможността промишлеността на Съюза да достигне разумно обосновано равнище на рентабилност, тъй като би спомогнало да се предотврати отстраняването на промишлеността на Съюза от пазара чрез значителен по обем внос от КНР.
 (112)
 Определено съществува ясно изразена вероятност от повторение на вредоносния дъмпинг в значителни обеми, на който промишлеността на Съюза не би могла да се противопостави. Поради това запазването на съществуващите понастоящем антидъмпингови мерки би продължило да оказва благоприятно въздействие върху промишлеността на Съюза.
 (113)
 Съответно се прави заключението, че запазването на антидъмпинговите мерки по отношение на КНР несъмнено е в интерес на промишлеността на Съюза.
 3. Интерес на вносителите и ползвателите
 (114)
 Както е посочено по-горе, нито един от идентифицираните несвързани вносители не представи отговори на въпросника. Вносителите на механизми с дъгов лост обикновено са също и ползватели на въпросния продукт, тъй като го използват за производството на папки с механизми с дъгов лост.
 (115)
 Няколко ползватели, т.е. производители на папки с механизми с дъгов лост, се отзоваха в хода на разследването. Само един ползвател представи отговори на въпросника, които, предвид качеството на предоставените данни, бе възможно да се проверят само до известна степен по време на проверката на място.
 (116)
 Ползвателят, който бе проверен, заяви, че антидъмпингови мерки следва също да бъдат наложени и за вноса на папки с механизъм с дъгов лост от КНР. Тези твърдения обаче не бяха подкрепени с доказателствени елементи.
 (117)
 Двама ползватели изразиха възражение срещу продължаването на мерките. Техните твърдения обаче не бяха обосновани.
 (118)
 От друга страна, анализът показа също, че ако Китай се превърне в единствен доставчик на механизми с дъгов лост в резултат от отмяната на мерките, положението на производителите на папки с механизми с дъгов лост също ще бъде застрашено поради изчезването на конкуренцията на световния пазар на механизми с дъгов лост. Поради това беше счетено, че съществуващите мерки допринасят за разнообразието на предлагането и конкуренцията на световния пазар за механизми с дъгов лост, което в крайна сметка е в интерес на ползвателите.
 (119)
 Други трима ползватели, които използват само механизми с дъгов лост, произведени в Съюза, заеха неутрална позиция, а един от тях изрази своята подкрепа за продължаването на срока на действие на мерките.
 (120)
 Като се има предвид, че разходите


text:
за механизми с дъгов лост представляват много малък процент от цената на дребно на папките с такива механизми, мерките на практика нямат никакъв ефект върху цената на крайния продукт (папки с механизъм с дъгов лост) и следователно не оказват въздействие върху крайните потребители.
 4. Заключение за интереса на Съюза
 (121)
 Като се вземат предвид всички горепосочени фактори се стига до заключението, че не съществуват убедителни доводи срещу запазването на съществуващите към момента антидъмпингови мерки.
 З. АНТИДЪМПИНГОВИ МЕРКИ
 (122)
 Всички страни бяха информирани за основните факти и съображения, на които се основава намерението да се препоръча запазването на съществуващите мерки. На тези страни бе предоставен също така срок, в който имаха възможност да представят становищата си след оповестяването. Представените становища и коментари бяха анализирани, но не доведоха до промяна на основните факти и съображения, въз основа на които бе взето решението антидъмпинговите мерки да бъдат запазени.
 (123)
 От гореизложеното следва, че съгласно предвиденото в член 11, параграф 2 от основния регламент антидъмпинговите мерки, приложими за вноса на механизми с дъгов лост с произход от КНР, следва да бъдат запазени,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно антидъмпингово мито върху вноса на механизми с дъгов лост, общо използвани за класиране в архива на листове и други документи в класьори, понастоящем класирани в код по КН ex 8305 10 00 (код по ТАРИК 8305100050), с произход от Китайската народна република. Те се състоят от дъгообразни елементи от твърд метал (нормално два) върху подложна пластина и имат поне един щракащ механизъм за отваряне, позволяващ вмъкване и нареждане на листове и други документи.
 2. Ставката на окончателното антидъмпингово мито, приложима към нетната цена франко границата на Съюза преди обмитяване на продуктите, описани в параграф 1 и произвеждани от посочените по-долу дружества, е, както следва:
 Производител
 Антидъмпингово мито
 Допълнителен код по ТАРИК
 Dongguan Nanzha Leco Stationary
 The First Industrial Camp, Nanzha, Humen, Dongguan, Китай
 27,1 %
 A729
 Всички други дружества
 47,4 %
 A999
 3. Освен ако не е предвидено друго, се прилагат действащите разпоредби относно митата.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 30 август 2012 година.
 За Съвета
 Председател
 A. D. MAVROYIANNIS
 (1) ОВ L 343, 22.12.2009 г., стр. 51.
 (2) ОВ L 205, 27.7.2006 г., стр. 1.
 (3) ОВ C 5, 8.1.2011 г., стр. 11.
 (4) ОВ C 217, 23.7.2011 г., стр. 35.


text:
 3.12.2015
 BG
 Официален вестник на Европейския съюз
 L 317/24
 РЕГЛАМЕНТ ЗА ИЗПЪЛНЕНИЕ (ЕС) 2015/2232 НА КОМИСИЯТА
 от 2 декември 2015 година
 за разрешаване на повишаването на граничните стойности за обогатяване на вино, произведено от грозде, набрано през 2015 година във всички лозарски райони на Дания, Нидерландия, Швеция и Обединеното кралство
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 91 от него,
 като има предвид, че:
 (1)
 Съгласно част I, точка А.3 от приложение VIII към Регламент (ЕС) No 1308/2013 държавите членки могат да поискат граничните стойности по отношение на повишаването на алкохолното съдържание (обогатяването) по обем на виното да бъдат повишени с до 0,5 % през годините, през които климатичните условия са били изключително неблагоприятни.
 (2)
 Дания, Нидерландия, Швеция и Обединеното кралство поискаха такива повишения на граничните стойности за обогатяване на вино, произведено от грозде, набрано през 2015 година, тъй като климатичните условия по време на вегетативния период бяха изключително неблагоприятни.
 (3)
 Поради изключително неблагоприятните метеорологични условия през 2015 г. граничните стойности по отношение на повишаването на естественото алкохолно съдържание, предвидени в част I, точка А.2 от приложение VIII към Регламент (ЕС) No 1308/2013, не позволяват в някои лозарски райони да бъде произведено вино с подходящо общо алкохолно съдържание, за което обикновено има търсене на пазара.
 (4)
 Затова е целесъобразно да се разреши повишаване на граничните стойности за обогатяване на вино, произведено от винено грозде, набрано през 2015 г. в Дания, Нидерландия, Швеция и Обединеното кралство.
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Чрез дерогация от част I, точка А.3 от приложение VIII към Регламент (ЕС) No 1308/2013 във всички лозарски райони на Дания, Нидерландия, Швеция и Обединеното кралство повишаването на естественото алкохолно съдържание по обем за прясното грозде, набрано през 2015 г., гроздовата мъст, гроздовата мъст в процес на ферментация, новото вино в процес на ферментация и виното, произведено от грозде, набрано през 2015 г., не може да надхвърля 3,5 об. %.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 2 декември 2015 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.


text:
 17.4.2015
 BG
 Официален вестник на Европейския съюз
 L 100/75
 РЕГЛАМЕНТ ЗА ИЗПЪЛНЕНИЕ (ЕС) 2015/605 НА КОМИСИЯТА
 от 16 април 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 април 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 MA
 102,2
 SN
 185,4
 TR
 120,5
 ZZ
 136,0
 0707 00 05
 AL
 92,7
 MA
 176,1
 TR
 136,5
 ZZ
 135,1
 0709 93 10
 MA
 76,4
 TR
 145,9
 ZZ
 111,2
 0805 10 20
 EG
 46,7
 IL
 71,8
 MA
 57,1
 TN
 61,8
 TR
 72,3
 ZZ
 61,9
 0805 50 10
 MA
 57,3
 ZZ
 57,3
 0808 10 80
 BR
 88,6
 CL
 113,3
 CN
 100,9
 MK
 29,8
 NZ
 134,9
 US
 209,1
 ZA
 122,2
 ZZ
 114,1
 0808 30 90
 AR
 108,9
 CL
 160,5
 ZA
 142,4
 ZZ
 137,3
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно


text:
 16.4.2021
 BG
 Официален вестник на Европейския съюз
 L 131/123
 РЕГЛАМЕНТ ЗА ИЗПЪЛНЕНИЕ (ЕС) 2021/622 НА КОМИСИЯТА
 от 15 април 2021 година
 за определяне на технически стандарти за изпълнение за прилагането на Директива 2014/59/ЕС на Европейския парламент и на Съвета по отношение на единните образци за докладване, указанията и методиката за докладване относно минималното изискване за собствени средства и приемливи задължения
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2014/59/ЕС на Европейския парламент и на Съвета от 15 май 2014 г. за създаване на рамка за възстановяване и преструктуриране на кредитни институции и инвестиционни посредници и за изменение на Директива 82/891/ЕИО на Съвета и директиви 2001/24/ЕО, 2002/47/ЕО, 2004/25/ЕО, 2005/56/ЕО, 2007/36/ЕО, 2011/35/ЕС, 2012/30/ЕС и 2013/36/ЕС и на регламенти (ЕС) No 1093/2010 и (ЕС) No 648/2012 на Европейския парламент и на Съвета (1), и по-специално член 45й, параграф 2, трета алинея от нея,
 като има предвид, че:
 (1)
 На органите за преструктуриране е възложена задачата да определят минимални изисквания за собствени средства и приемливи задължения (МИПЗ) в съответствие с изискванията и процедурите, предвидени в членове 45—45и от Директива 2014/59/ЕС. С цел да се подпомогнат усилията на Европейския банков орган (ЕБО) за насърчаване на сближаването в рамките на Съюза при определянето на МИПЗ, органите за преструктуриране трябва съгласно член 45й от посочената директива да информират ЕБО, в координация с компетентните органи, за определените от тях МИПЗ.
 (2)
 В Регламент за изпълнение (ЕС) 2018/308 на Комисията (2) се определят форматите и образците, посредством които органите за преструктуриране предават на ЕБО информацията относно решенията за определяне на МИПЗ. След приемането на посочения регламент за изпълнение изискванията, свързани с капацитета за поемане на загуби и рекапитализация, и по-конкретно предвидените в Директива 2014/59/ЕС специфики и методики за определяне на МИПЗ на кредитните институции и инвестиционните посредници, бяха изменени и допълнително уточнени с Директива (ЕС) 2019/879 на Европейския парламент и на Съвета (3).
 (3)
 С цел да се улесни наблюдението от страна на ЕБО на решенията за МИПЗ и да се създадат условия за съдържателно оценяване на сближаването в рамките на Съюза във връзка с определянето на МИПЗ, форматите и образците за определяне на информацията относно МИПЗ от органите за преструктуриране и нейното предаване на ЕБО следва да бъдат адаптирани предвид измененията на Директива 2014/59/ЕС, свързани по-специално с равнищата на подчиненост на МИПЗ и с МИПЗ, прилагани за субекти, които сами по себе си не са субекти за преструктуриране.
 (4)
 По отношение на групите, за които МИПЗ се прилага на консолидирана основа, е необходимо да се изясни кой орган за преструктуриране следва да предава на ЕБО информацията за МИПЗ. Поради това органите за преструктуриране, отговарящи за дъщерните предприятия на групи, съвместно с компетентните органи, следва да информират ЕБО за МИПЗ, определено за всяка институция под тяхната юрисдикция. Тази информация следва да включва МИПЗ, определено въз основа на съвместно решение между органа за преструктуриране на субекта за преструктуриране, органа за преструктуриране на ниво група, когато е различен от първия, и органа за преструктуриране, отговарящ за дъщерното предприятие


text:
на индивидуална основа. При липса на съвместно решение тази информация следва да включва и решенията за определяне на МИПЗ, взети от органа за преструктуриране на дъщерното предприятие в съответствие, когато е приложимо, с решението, което ЕБО може да вземе в съответствие с член 19 от Регламент (ЕС) No 1093/2010 на Европейския парламент и на Съвета (4).
 (5)
 С цел насърчаване на сближаването на практиките по отношение на решенията за МИПЗ и укрепване на мониторинговата функция на ЕБО следва да бъдат установени периодите на докладване и датите на предаване на информацията, която органите за преструктуриране трябва да предават на ЕБО в рамките на пълното и на опростеното докладване.
 (6)
 За да се подобри качеството на данните и да се гарантира тяхната съпоставимост, данните в образците за докладване следва да съответстват на единния модел за данни, използван при докладването за целите на надзора. Единният информационен модел следва да се състои от структурно представени данни, да разграничава всички приложими стопански модели за целите на съгласуваното докладване на решенията за МИПЗ и да съдържа всички съответни спецификации, необходими за по-нататъшното разработване на стандартизирани информационнотехнологични решения за докладване на информация. По същата причина форматът за обмен на данни следва да бъде определен в системата за докладване на ЕБО (EUCLID).
 (7)
 За да се гарантира качеството, последователността и точността на докладваните данни, те следва да подлежат на общи правила за утвърждаване.
 (8)
 Предвид мащаба на необходимите изменения на Регламент за изпълнение (ЕС) 2018/308 и от съображения за яснота, прозрачност и правна сигурност е целесъобразно посоченият регламент за изпълнение да бъде отменен и да бъде заменен с нов регламент за изпълнение.
 (9)
 Настоящият регламент е изготвен въз основа на проектите на технически стандарти за изпълнение, представени на Комисията от ЕБО.
 (10)
 ЕБО проведе открити обществени консултации по проектите на технически стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от банковия сектор, създаден в съответствие с член 37 от Регламент (ЕС) No 1093/2010,
 ПРИЕ НАСТОЯЩИЯ РЕГЛАМЕНТ:
 Член 1
 Информация, която се предава на ЕБО
 Органите за преструктуриране, съгласувано с компетентните органи, предават на ЕБО информацията, посочена в образците в приложения I и II към настоящия регламент, във връзка с определянето на МИПЗ в съответствие с членове 45—45з и член 45м от Директива 2014/59/ЕС.
 Член 2
 Изискване за опростено докладване за институциите, подлежащи на освобождаване, и институциите, чийто размер на рекапитализацията е нулев
 1. За институциите, които съгласно член 45е, параграфи 3 и 4 или член 45ж от Директива 2014/59/ЕС са освободени от прилагането на МИПЗ, органите за преструктуриране предават на ЕБО само информацията, посочена в колони 0010—0100 и 0270 от приложение I към настоящия регламент.
 2. За институциите, за които размерът на рекапитализацията, определен в съответствие с член 45в, параграф 2 от Директива 2014/59/ЕС, е нула, и когато не се правят корекции на размера за покриване на загубите в съответствие със същия параграф, органите за преструктуриране предават на ЕБО само информацията, посочена в колони 0010—0080 и 0270 от приложение I към настоящия регламент.


text:
Член 3
 Докладващ орган и докладвана информация във връзка с групи
 За групи, за които МИПЗ се прилага на консолидирана основа в съответствие с член 45д, член 45е, параграф 1, трета алинея и член 45е, параграф 4, буква б) от Директива 2014/59/ЕС, информацията по членове 1 и 2 се подава от следните органи, както следва:
 а)
 органът за преструктуриране на ниво група, съгласувано с надзорния орган на ниво група, информира ЕБО за определеното на консолидирана основа МИПЗ на предприятието майка от Съюза;
 б)
 органите за преструктуриране, които вземат решенията за определяне на МИПЗ, информират, съгласувано с компетентния орган, ЕБО за МИПЗ, което ще се прилага по отношение на дъщерните дружества на групата в рамките на тяхната юрисдикция на консолидираното равнище на групата за преструктуриране и на индивидуална основа, според случая.
 Член 4
 Периоди на докладвана и дати на предаване на информацията
 До 31 май всяка година органите за преструктуриране предават информацията по членове 1 и 2 за МИПЗ, приложимо от 1 май на същата година.
 Член 5
 Формати за обмен на данни и информация, придружаваща подаването на данни
 1. Органите за преструктуриране предоставят информацията по членове 1 и 2 във формàта за обмен на данни и в съответствие с техническите спецификации и представяне, определени в системата за докладване на ЕБО (EUCLID).
 2. Когато предоставят информацията по членове 1 и 2, органите за преструктуриране спазват определенията на данните в модела за данни и правилата за утвърждаване, описани в приложение III, както и следните спецификации:
 а)
 в подадените данни не се включва информация, която не е изискана или не е приложима;
 б)
 числените стойности се подават, както следва:
 i)
 данните от тип „паричен“ се отчитат с минимална точност до хиляди единици;
 ii)
 данните от тип „процент“ се представят за единица с минимална точност до четири десетични знака;
 iii)
 данните от тип „цяло число“ се докладват като цели числа с точност до съответната единица;
 в)
 институциите, застрахователните предприятия и юридическите субекти се идентифицират с техния идентификационен код на правния субект (ИКПС), ако има такъв.
 Член 6
 Отмяна
 Регламент за изпълнение (ЕС) 2018/308 се отменя.
 Член 7
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 април 2021 година.
 За Комисията
 Председател
 Ursula VON DER LEYEN
 (1) ОВ L 173, 12.6.2014 г., стр. 190.
 (2) Регламент за изпълнение (ЕС) 2018/308 на Комисията от 1 март 2018 година за установяване на техническите стандарти за изпълнение по Директива 2014/59/ЕС на Европейския парламент и на Съвета по отношение на форматите, таблиците и определенията за откриване и предаване на информация от органите за преструктуриране с оглед информиране на Европейския банков орган относно минималното изискване за собствени средства и приемливи задължения (ОВ L 60, 2.3.2018 г., стр. 7).
 (3) Директива (ЕС) 2019/879 на Европейския парламент и на Съвета от 20 май 2019 г. за изменение на Директива 2014/59/ЕС по отношение на капацитета за поемане на загуби